Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 164

12. Alapismereti vizsgák 12.1. Minden, a ’B3’, ’D1’, ’D2’, ’E1’ és ’E2’ kategóriák megszerzéséhez szükséges témaköri modul vagy almodul befejezésekor alapismereti vizsgát kell lefolytatni. 12.2. Az alapismereti vizsgákat tanfolyami jegyzetek használata nélkül kell lefolytatni. 12.3. Az alapismereti vizsgáknak fel kell ölelniük a befejezett, a 4. számú melléklet szerint meghatározott, a ’B3’, ’D1’, ’D2’, ’E1’ és ’E2’ kategóriák megszerzéséhez szükséges témaköri modulok vagy almodulok tipikus keresztmetszetét. Egy adott vizsgán szereplõ kérdések körét a vizsgáztatóknak kell meghatározniuk. 12.4. A ’B3’, ’D1’, ’D2’, ’E1’ és ’E2’ kategóriák megszerzésére irányuló összes alapismereti modul vagy almodul elméleti vizsgáit az elsõ modulból vagy almodulból sikeresen teljesített vizsgát követõ öt éven belül kell eredményesen teljesíteni. Alapismereti modul vizsgája nem ismételhetõ meg az eredménytelen vizsga idõpontjától számított egy hónapon belül. 12.5. Nem vitatva a 12.1—12.4. bekezdésekben foglaltakat a polgári légiközlekedési hatóság felmentést adhat egy hallgatónak az adott tantárgyból történõ vizsga letétele alól, amennyiben meggyõzõdött arról, hogy a hallgató az adott tantárgyból korábban már sikeres vizsgát tett. 12.6. A polgári légiközlekedési hatóság megköveteli a jóváhagyott karbantartás-oktató szervezettõl, hogy olyan hallgatókat is vizsgáztasson, akik nem vettek részt a jóváhagyott karbantartás-oktató szervezet jóváhagyott alaptanfolyamán. Ennek szükségességét a polgári légiközlekedési hatóság határozza meg.

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes